Latvija.lv

Latvija.lv ir tīmekļa vietne ar mērķi nodrošināt Latvijas un ārvalstu iedzīvotājiem pieeju Latvijas valsts institūciju tīmekļa vietnēm un centralizētu piekļuvi dažādu institūciju sniegtajiem elektroniskajiem pakalpojumiem, ko uztur Īpašu uzdevumu ministra elektroniskās pārvaldes lietās sekretariāts.

 Vēsture 
2005. gada februārī valsts atguva domēnu latvija.lv, kas tika paredzēts jaunā portāla izvietošanaiValsts atguvusi domēnu ‘latvija.lv’. Pēc informācijas par jaunā portāla veidošanu publiskošanas, līdzīgā portāla LV online veidotāji paziņoja, ka jauna portāla izveide būtu saistīta ar liekiem naudas tēriņiem un ka saprātīgāk būtu papildināt jau esošā LV online funkcionalitātiPortāla ‘Lv Online’ izstrādātāji: jaunā Latvijas portāla veidošana prasīs liekas izmaksas. Konkursā par portāla izveides tiesībām 2006.gada janvārī uzvarēja kompānija RIX Technologies.

Portāls darbu sāka 2006.gada 3. augustāDarbu sāk saišu portāls. Pirmajās dienās pēc portāla atklāšanas tas izpelnījas kritiku par izmaksām neatbilstošu produkta saturuKam vajadzīgs Latvijas saišu portāls. Elektroniskās pārvaldes lietu ministre Ina Gudele atspēkoja portāla izmaksām izteiktos pārmetumus, skaidrojot, ka 2006.gadā publiskotā versija bija tikai neliela daļa no portāla satura un ka lielākā vērtība būs portālā pieejamajiem e-pakalpojumiemGudele: latvija.lv izveidei līdzekļi tērēti adekvāti. 2006. gada 23. augustā tika paziņots, ka latvija.lv izveides tēriņus vērtēs KNABKNAB vērtēs tēriņu portāla latvija.lv izveidei. Tālāka informācija par KNAB aktivitātēm portāla sakarā publiskota netika.

2008. gadā tapis pirmais e-pakalpojums "Manā īpašumā deklarētās personas".

Kopš 2023. gada 30. janvāra lietotājiem ir pieejama valsts pārvaldes pakalpojumu portāla Latvija.lv pilnveidotā versija – jauna adrese latvija.gov.lv, jauns dizains, uzlabota funkcionalitāte un pieejamība mobilajās ierīcēs.

 Portāla saturs 
Šobrīd portāls www.latvija.lv satur saišu katalogu, valsts pārvaldes sniegto pakalpojumu meklētāju, kā arī lietotāja profilu un e-pakalpojumu sadaļu.

 Skatīt arī 

 Elektroniskais paraksts

 Piezīmes un atsauces 

 Ārējās saites 
 Latvija.lv

Kategorija:Tīmekļa vietnes